ཕྲན་གྱི་བསམ་པར་གྲོས་ཚོགས་གཅིག་འཛུགས་འདོད་ཡོད་ཅིང༌།གྲོས་ཚོགས་དེའི་ནང་མི་མང་གི་སྐུ་ཚབ་ཆ་ཚང་ཡོད་དགོས་པ་མ་ཟད།དགོས་མཁོ་དམིགས་བསལ་གྱི་སྐུ་ཚབ་ཀྱང་ཡོད་དགོས།ཁྲིམས་ལུགས་གསར་བཟོའི་རིགས་ལ་འཐུས་མི་མང་བས་མོས་ཤོག་ཐོབ་དགོས་ཤིང༌།རྩ་ཁྲིམས་བཟོ་བཅོས་རིགས་ལ་འཐུས་མི་བཞི་ཆ་གསུམ་གྱི་མོས་ཤོག་ཐོབ་དགོས།འདེམས་བསྐོ་བྱེད་སྐབས་གྲྭ་རིགས་ཐེ་བའི་ཡོངས་ཁྱབ་ལོ་ཚད་ལོན་པ་རྣམས་ནས་བྱེད་དགོས་ཤིང༌།ང་ཚོ་མི་འབོར་མི་ཆེ་ཞིང༌།མི་མང་བློ་རིག་བཀྲ་བ་ཡོད་སྟབས་བྱེད་ཐབས་འདི་ལ་བོད་ནང་དཀའ་ངལ་ཡོང་གི་མ་རེད།སྔར་ཕན་ང་ཚོའི་མི་མང་ཚོས་སྲིད་དོན་རིགས་ལ་དོ་སྣང་བྱེད་མྱོང་བ་མ་ཟད།ཉེ་ཆར་ལོ་བཅུའི་རིང་ཁོང་ཚོའི་བསམ་ཚུལ་མང་པོ་འདོན་དགོས་བྱུང་བ་རེད།